
REZUMAT 


Miza narativă-analitică a prezentului text este una multiplă, repartizată proporțional între 
mai multe direcții de interogare în egală măsură metodologicá si, respectiv, hermeneutică. 
O primă idee se referă la anul 1885, în care Guido Adler publică textul Umfang, Methode und 
Ziel der Musikwissenschaft, considerat a fi „certificatul de naștere” a muzicologiei ca știință si, 
ulterior, disciplină academică. Însă luând în considerare momentul Adler, nu poate fi evitat ca 
importanţă momentul Riemann, de aici decurgând cu claritate că muzicologia europeană a 
avut cel putin două momente generative în sens metodologic. O a doua interogare vizează 
obiectul muzicologiei sau, altfel spus, un răspuns la întrebarea: ce este istoricizat și, în egală 
măsură, sistematicizat, în acest proiect al lui Adler? Definim acest obiect al muzicologiei 
drept un corpus conceptual structurat în imaginea unei ierarhii, care la rândul ei este 
constituită din două triade: (a) prima, interioară, tehnică — sunet muzical, sisteme de 
organizare sonoră și forme muzicale și (b) a doua, superioară, sociologică — gen, stil și, 
respectiv, canon muzical. Arcul ideatic lansat de Adler își găsește, printre multe altele, o 
finalitate metodologică în sistemul disciplinelor muzicologice formulat de către Manfred 
Bukofzer. Corolarul întregului text îl reprezintă înţelegerea faptului că muzicologia ca 
proiect, discurs si știință devine posibilă doar în măsura în care în modernitatea 
postrenascentistă muzica nu mai face parte din quadriviumul ştiinţelor numerale, ci din 

triviumul ştiinţelor discursive. Parafrazând titlul textului adlerian, putem afirma că acest 
fapt i-a definit scopul, metoda și obiectivul. 


Cuvinte cheie: muzicologie, istorie, system, trivium, quadrivium, epistemologie, canon, 
Adler, Riemann, Bukofzer 


În memoria muzicologilor 
Vladimir Viaceslavovici Axionov si László Ferenc 


1. Momentul ,zero" al muzicologiei - cazul Adler 


Ca discipliná academicá descriptiv-analiticá, muzicologia a fost inventatá 
de cátre Guido Adler si propusá ca proiect in anul 1885. Dupá ce in 1884 el 
fondeazá, impreuná cu Friedrich Chrysander (biograf al lui Haendel) si Philipp 
Spitta (biograf al lui Bach), Vierteljahresschrift für Musikwissenschaft (Revistă 
trimestrialá de muzicologie), in 1885, in paginile acesteia, apare si textul fondator al 
muzicologiei ca stiintá — Umfang, Methode und Ziel der Musikwissenschaft [Domeniul, 
metoda si scopul muzicologiei]!. 

Reperul cronologic reprezintá, astfel, un moment de formulare nu doar a 
numelui unei stiinte umaniste, ci şi a unei metode specifice care i-ar justifica si 
legitima acest nume — Musikwissenschaft — ştiinţa muzicii. Într-un al doilea sens, 
actul ştiinţific poate fi considerat a fi muzicologic de abia după ce ar fi fost 
formulată 

(a) concepţia metodologicá în liniile ei principale de forță, 

(b) s-ar fi încheiat acumulárile si negocierile în ceea ce privește aparatul 
terminologic 

(c) si ar fi fost realizată descrierea sistematică a obiectului, domeniului si 
doctrinei noii ştiinţe. Doar cu o anumită rezervă si cu un set de precizări aferente 
am putea considera drept documente aparținând muzicologiei totalitatea tratatelor 
antice, medievale, renascentiste sau iluministe în care sunt dezbătute problemele 
imaginarului, existenţei, gândirii sau practicii muzicale. Proiectarea momentului 
Adler asupra întregului trecut istoric care a premers anului 1885 ar duce la o reală 
confuzie. Este departe de noi gândul de a considera tratatul Dodecachordon (1547) al 
lui Glareanus, Tratatul de armonie (1722) al lui Rameau sau sistematica lui Aristidus 


1 În opinia noastră, parcurgerea comentată şi însuşirea temeinică a acestui text fondator al muzicologiei 
este obligatorie pentru studentii-muzicologi din anul întâi de studiu din cadrul unei instituţii de 
învăţământ superior muzical (universitate, conservator, academie de muzică). 

Quintillianus (aprox. secolul III d. Cr.)!, drept scrieri muzicologice atâta timp cât 
acestea nu au fost concepute în termenii unei doctrine și, implicit, metodologii 
muzicologice propriu-zise. Concepţia lui Adler semnifică un „altceva” conceptual 
şi metodologic deopotrivă şi pe care scrierile amintite mai sus nu-l presupun în nici 
un fel. Astfel, este vorba despre două stări de lucruri: (a) una pre-adleriană, 
non-muzicologică într-un sens doctrinar și (b) cealaltă, adleriană, prin care atât 
prezentul existenţei lui fizice, cât şi trecutul istoric au fost organizate în ideea 
termenului Musikwissenschaft. 

Includerea întregii mosteniri teoretice sub „umbrela” conceptuală 
muzicologică poate fi admisă doar în calitate de artificiu, oarecum forțând limitele, 
prin atașarea calificativului de „muzicologic” în calitatea lui de coeficient de 
reformulare, reincadrare, în orice caz de „deformare” conceptuală si metodologică 
prin alinierea la o conștiință ştiinţifică diferită de starea lucrurilor în contextul 
originar în care textele istorice au fost concepute. Această includere, chiar și 
retroactivă, a putut fi realizată, însă, într-o strictă concordanţă cu concepția și 
metodologia lui Adler. De aici si un dublu standard în ceea ce privește abordarea 
acestor texte: 

(a) standardul contemporaneitátii corespunzătoare originalului (non- sau 
pre-muzicologic) si 

(b) standardul contemporaneitátii noastre (deja muzicologicá in sensul 
deplin al termenului). 

Evaluarea si interpretarea unor asemenea documente va trebui, astfel, sá ia 
in seamá ambele standarde, chiar dacá si intre limitele unui anumit paralelism 
comparativ. 


2. Stiinta muzicii si stiintele secolului XIX 


Ideea lui Adler referitoare la cele douá metode ale muzicologiei — istoricá si 
sistematicá —, oglindeste cu fidelitate nivelul de dezvoltare atins de stiintele 
europene la acel sfársit de secol XIX. Formularea ideii unei stiinte a muzicii, de 


1 În studiul său analitic intitulat Guido Adler's The Scope, Method, and Aim of Musicology (1885): An English 
Translation with an Historico-Analytical Commentary (in: Yearbook for Traditional Music, Vol. 18, 1981, pp. 1- 
21) cercetătoarea Erica Mugglestone face o aláturare între sistematica studiului muzicii, aşa cum aceasta 
a fost conceptualizatá de către Aristides Quintilianus în tratatul Peri musikés (Ilegi Movourjc sau în 
latină — De musica (Despre muzică) şi concepţia lui Guido Adler. Însă dincolo de concepţia ambilor 
autori şi ideea grupării elementelor conceptuale constitutive, nu poate fi vorba despre nici o 
(proto)muzicologie antică. În cazul lui Quintilianus este vorba despre o simplă descriere a unui corp de 
discipline didactice, pe când Guido Adler propune un nou concept, metodologie şi disciplină ştiinţifică. 

această dată în sensul propriu al cuvântului şi nu ca apendice estetic! la diverse 
sisteme filosofice, devine posibilă în urma unei evidente convergente între 
metodologia istoriei (von Ranke, dar şi Mommsen, Droysen, Treitschke), a unei 
sinteze între modelele gândirii taxinomice (Buffon, Linnaeus)?, ideile unor ştiinţe 
precum paleontologia (Cuvier) si geologia (imaginea perioadelor istorice ca straturi 
geologice) si până la pozitivism (Compte), cu o promițătoare deschidere atât înspre 
o sociologie a muzicii, cât si, mai cuprinzător, înspre o epistemologie a gândirii 
ştiinţifice aplicată fenomenului muzical. 

De asemenea, secolul XIX a fost si perioada în care a fost elaborată 
concepția sistematică (sintetică) a ştiinţelor ca doctrină consensualá în ceea ce 
priveşte cunoașterea savantă, dar și a formulării unui sistem de învățământ (în 
sensul modern al cuvântului) fundat pe criteriile acesteia. 

(a) În primul caz, este vorba despre lucrarea Phänomenologie des 
Geistes [Fenomenologia spiritului, 1807] de Georg Wilhelm Friedrich Hegel (1770- 
1831), concepută ca primă parte a proiectului Sistemului științelor, partea a doua 
revenind lucrării Wissenschaft der Logik [Stiinta logicii, între 1812-1817]. Lui Hegel 
i-l putem alătura pe naturalistul si exploratorul german Alexander von Humboldt 
(1769-1859), inițiatorul curentului științei humboldtiene, prin care înţelegem atât 
concepția asupra mediului natural ca întreg; — ecologia (în sensul de geografie botanică 
sau biogeografie), cât si un set de reguli si norme ale metodei moderne de cercetare 
stiintificá5; 

(b) În cel de-al doilea caz este vorba despre fratele mai mare al lui 
Alexander, filologul german Wilhelm von Humboldt (1767-1835), care in calitatea 
lui de ministru al educaţiei a formulat si implementat reforma prusiană a 
învățământului (Kónigsberger Schulplan, 1809), acesta din urmă considerând sfera 
învățământului ca un întreg organic si înglobând traiectul formativ școlar de la 


1 Aceeaşi situaţie poate fi considerată si în cazul disciplinei Estetica muzicală, deoarece, spre exemplu, in 
conformitate cu ideea logicianului rus Alexandr Zinoviev referitoare la ştiinţa logicii, aceasta nu poate fi 
matematică, fizică sau filosofică. Logica poate fi doar aplicată matematicii, fizicii sau filosofiei. Tot astfel 
precum şi estetica nu poate fi muzicală, arhitecturală, literară sau coregrafică: estetica poate fi doar a 
muzicii, a arhitecturii, a literaturii sau a coregrafiei. Fiind cunoscută prima utilizare a termenului estetica 
(Asthetik) de către filosoful german Alexander Baumgarten la 1750, este evident că drept estetice putem 
considera totalitatea textelor anterioare acestei date doar prin proiectarea regresivă a termenului şi 
metodei acestei noi ştiinţe ale senzatiilor logicizate. 

2 Ca dovadă suplimentară afirmațiilor noastre ne poate servi teza de doctorat a lui Benjamin Breuer, 
susţinută în 2011 la Universitatea din Pittsburg, cu un titlu cât se poate de sugestiv: The Birth of 
Musicology from the Spirit of Evolution: Ernst Haeckel's Entwicklungslehre as Central Component of Guido 
Adler's Methodology for Musicology, la adresa: http://d-scholarship.pitt.edu/7236/1/Breuer2011.pdf 

3 Activitatea lui Alexander von Humboldt, dar mai ales particularitatea metodei lui de cercetare şi 
impactul acesteia asupra stiintei (naturale si nu doar) secolului XIX, in: Susan Faye Cannon, Science in 
Culture: The Early Victorian Period, Dawson, Folkestone, and Science History Publications, 1978. 

nivelul primar până la cel superior-universitar (cu aportul unor personalități ca 
filosoful Johann Gottlieb Fichte sau universitarii si lingvistii fraţii Jacob şi Wilhelm 
Grimm) sub forma unui canon educational. 

Doar într-un asemenea context putem înțelege cu claritate natura 
conditiilor determinante, din a cáror convergentá a rezultat gestul fondator al lui 
Guido Adler — Musikwissenschaft, ca sistem al domeniilor științifice (taxonomie) 
orientate înspre studiul (formativ-educational al) muzicii ca tip de gândire si 
practică. 

O semnificaţie suplimentară, însă una esenţială pentru contextul cultural- 
politic în care apar si se dezvoltă științele europene din secolul XIX, o formulează 
muzicologul american Bruno Nettl: „ În lumea lui Adler, nu a existat nici un dubiu 
că muzica adevărată era muzica aparţinând culturii occidentale și că autentica 
muzică a fost arta muzicii secolelor optsprezece si nouăsprezece a Austriei si 
Germaniei si, poate, a Italiei si Frantei.”! lar ca fundament si substanță pentru o 
asemenea afirmație, Nettl, ca etnomuzicolog, aduce argumentul "euro- 
centrismului", precum si a "euro-suprematiei", care au definit mentalitatea 
colectivă, dar mai ales politica in a doua jumătate a secolului XIX. Astfel, 
muzicologia apare si în calitatea ei de dovadă a statutului exclusiv pe care îl are 
cultura muzicală europeană, una în stare să-şi elaboreze o proprie știință, care 
treptat îşi va afirma calitatea de metodă universală de reprezentare si înțelegere a 
fenomenului muzical. 


3. Muzicologia ca sistem taxonomic de substanţă dialectică 


Se cere a fi formulată următoarea întrebare: care din cele două elemente ale 
concepţiei adleriene ar fi putut servi drept element generativ al ideii de 
muzicologie, dar si a întregului sistem — binar, dialectic si cosubstantial deopotrivă: 
elementul istoric sau cel sistematic? Întrebarea este cu atât mai oportună, cu cât 
este mai evident că acestea se raportează unul la celălalt în imaginea relației 
antinomice abstract (istoric) — concret (sistematic). Altfel spus, ca generator 
conceptual elementul istoric se prezintă drept un element slab, inoperant, el fiind 
unul mai degrabă deductibil, configurabil prin multiple trepte de diferențiere 
tipologică sau mediere temporală (straturi, perioade, etape, dar si documente, scrieri, 
cronici etc.) şi, în același timp, semantică (spre exemplu, diverse acceptiuni istorice 
ale conceptului de stil muzical). Această pendulare între genealogic şi arheologic sau, 
situarea sub înrâurirea directă, cumulată, a amândurora, amplifică într-un mod 


1 Bruno Nettl, Nettl's Elephant: On the History of Ethnomusicology, University of Illinois Press, 2010, pp. 5- 
6. 

exponential dificultatea operării cu elementul istoric. Cel sistematic, însă, 
funcţionează drept entitate generativă puternică, operantă, fără filtre de mediere si, 
deci, de distorsiune, una bransatá la actualitatea imediată a câmpului cunoașterii 
științifice. 

Aici ar putea fi vorba despre temporalitatea elementului istoric (diacron) si 
caracterul imediat (sincron), iar prin acest fapt — atemporalitatea elementului 
sistematic în calitatea lui de secțiune transversală atemporală a stării de actualitate 
a culturii muzicale, dar si ca „... sistem al categoriilor teoretice-muzicale ca 
instrument de analiză a culturii muzicale, a constituentelor şi fenomenelor acesteia. 
Caracterul abstract al universaliilor teoretice (a se înțelege — sistematice — O.G.) 
impune nevoia concretizării lor istorice”!. Doar așa si nu invers sau oricum altfel. 
Este vorba aici despre criteriul sistematic în calitatea lui de totalitate tipologică 
sincronă si, respectiv, despre criteriul istoric considerat în calitatea lui de totalitate 
genealogică diacronă. Această inversiune prezintă un dublu statut semantic al 
fiecăruia din cei doi termeni și în egală măsură consubstantialitatea lor: (a) funcţia 
de structură-formă a elementului sistematic si (b) funcţia de conținut a elementului 
istoric. 

O imagine si mai clară putem obține întreprinzând următorul pas si 
apelând o altă pereche antinomicá — antic (istoric) — actual (sistematic) sau, 
intensificând diferenţierea, ficțional (istoric) — real/autentic (sistematic). Această 
ultimă ipostază dihotomică depunctează și mai mult capacitatea generativă a 
elementului istoric, luând în considerare şi vârsta relativ fragedă a ştiinţei istorice 
la acea orá?. Din moment ce concepţia muzicologiei ca ştiinţă apare ca o sinteză 
epistemologică decurgând atât din racordarea la nivelul cunoașterii științifice 
europene, cât și, mai ales, din oferta tipologică de activităţi științifice existente la 
acea oră (anii '80 ai secolului XIX), nu este greu de imaginat că drept element 
declanșator în formularea ideii de muzicologie ca ştiinţă, lui Adler i-a servit 
principiul sistematic, de ordonare a lucrurilor evidente din prezentul imediat 
(axiomatic), pe când principiul istoric presupunea recurgerea la mediere multiplă, 
re-evocativá, de re-aducere în prezent a unor fenomene culturale ale trecutului (o 
teoremă de demonstrat). Într-un sens pur istoric, fenomenele abordate pur si 
simplu nu există ca valori ale actualitátii, chiar dacă prezentul se califică drept 
cumul al unor efecte produse de cauze mai mult sau mai putin îndepărtate in sens 


1 Berakog, IO, [Bicikov, Iuri], Memodoaozua mysokosnanua [Metodologia muzicologiei], la adresa: 
http://yuri317.narod.ru/wwd/metodol.htm 
2 Drept un necesar punct de reper, chiar daca şi cu o valoare evident relativă, alegem activitatea 


istoricului german Leopold von Ranke, fondatorul istoriei ca ştiinţă în sensul modern al cuvântului. 
Putem indica anul 1824, atunci când istoricul german publică prima lui lucrare, intitulată Geschichte der 
romanischen und germanischen Völker von 1494 bis 1514 [Istoria popoarelor Latine si Teutone din 1494 
până in 1514]. 

temporal. În cel mai bun caz, pot fi apelate doar forme reziduale ale acestora — 
documente arhivate, care la rândul lor trebuiesc descifrate, interpretate şi nu atât în 
termenii timpului în care au fost concepute, cât în termenii timpului de actualitate 
a cercetătorului, cu toate bunele si mai ales relele pe care le presupune. Altfel spus, 
constituenta istorică se prezintă drept o ecuație cu multiple necunoscute si cu o 
probabilitate extrem de redusă de a-i fi relevate (demonstrate) sensurile originale. 
Astfel încât imaginea întregii concepții este structurată drept una la rândul ei 
sistematică, ambele constituente — sistematică si, respectiv, istorică, fiind prezentate 
drept câmpuri taxonomice complexe. 

Ca o concluzie preliminară, putem reprezenta muzicologia drept 
instrument de mediere! între conştiinţă creativă (subiectivitate) şi natura? muzicală 
(obiectivitate, empirism pur) în calitatea lor de subiect şi obiect. 

Într-o imagine comparativă a evoluţiei artelor europene, muzica 
întotdeauna s-a prezentat ca fiind o artă „întârziată”. Spre exemplu, ideea 
clasicitatii, formulată şi elaborată activ în teatrul francez (genul tragediei lirice — 
Pierre Corneille și Jean Racine) al secolului XVII, în muzică se relevă drept 
dominantă conceptuală de abia în a doua jumătate a secolului XVIII. Acest fapt îi 
permite muzicii dobândirea unui confortabil ascendent și, implicit, legitimitatea de 
a formula concluziile ideologic-stilistic-estetice ale unei epoci (figuri de 
compozitori care „închid” o epocă precum Bach, Beethoven, Mahler sau Webern). 
Tot astfel, si muzicologia ca știință reprezintă o apariţie „întârziată”, însă doar in 
raport cu alte ştiinţe, mai „vârstnice” si într-o perfectă conformitate cu starea de 


1 Următorul citat oferă o spectaculoasă şi lămuritoare multitudine de atribute, posibil de aplicat şi unei 
ştiinţe precum muzicologia, ideea unei metode de mediere între subiect şi obiect: „Goethe spune că, în 
contemplarea universului, omul nu se poate abtine să se aventureze în idei şi să construiască concepte 
cu care încearcă să înţeleagă esența lui Dumnezeu sau a naturii. «Aici ne lovim de o dificultate 
deosebită [...], anume că între idee şi empirie pare să existe un anumit hiat, peste care zadarnic încercăm 
din răsputeri să durăm punti. Cu toate acestea, stăruința noastră va rămâne mereu de a nimici acest hiat 
prin rațiune, inteligenţă, imaginaţie, credinţă, simtire, iluzie şi, dacă nu suntem în stare de altceva, prin 
prostie. În cele din urmă, după osteneli perseverente, găsim că s-ar putea să aibă dreptate filosoful care 
susţine că nicio idee nu e perfect congruentă cu empiria, dar recunoaşte că ideea şi datele experienţei 
pot fi, ba chiar trebuie să fie analoge»; W. Goethe, Îndoieli şi resemnare, în: Gândirea lui Goethe în texte 
alese, alegerea şi sistematizarea textelor, traducere şi comentarii de Mariana Şora, Bucureşti, Editura 
Minerva, 1973, vol. II, pp. 185-186; surse citate in: Lówith, Karl, De la Hegel la Nietzsche. Ruptura 
revoluționară în gândirea secolului al nouăsprezecelea, Editura Tact, Cluj-Napoca, 2013, pp. 18-19 . 

? Prin natură muzicală înțelegem domeniul practicii muzicale ca dat empiric pur, edificat sub forma de 
audio-sferă (in termeni subiectivi) sau sono-sferă (în termeni obiectivi). Într-o altă imagine, am putea 
reprezenta raportarea subiectivitátii receptoare sau creatoare la o mundanitate pur auditiv-sonoră. În 
ideea celor trei concepte ale lui Boethius (cca. 480-cca. 525) — musica humana, musica mundana şi musica 
instrumentalis, ultima apărând ca un element de mediere între primele două. Muzicologia apare într-un 
mod necesar ca element mediator între cele două naturi iraționale - intuiţia pură a subiectului creator şi 
sonoritatea pură a lumii ca univers. 

lucruri din câmpul gândirii si practicilor muzicale. Paradoxal, însă, pentru a 
reprezenta cu fidelitate existența muzicală si, în același timp, pentru a corespunde 
definiţiei normative a conceptului de știință, muzicologia este nevoită să apeleze la 
două metodologii aparent străine câmpului artistic muzical. 

În acest sens, muzicologia apare ca expresie sintetică, a convergentei între 
umanitare (istoria) si naturale (biologia), însă cu două precizări semnificative: 

(a) în cazul muzicologiei istorice nu este vorba despre o istoriografie ca 
simplu gen narativ-descriptiv (Herodot), ci despre o istoriografie analitică, una 
bazată pe cercetarea critică a surselor si cu o miză majoră pe documente și 
consultarea arhivelor; 

(b) deși este gândită ca o proiecţie a taxonomiilor naturaliste și reprezintă 
şi ea un sistem ierarhic de regnuri, familii si genuri, sistematica muzicologicá se 
articulează ca un sistem dinamic deschis pentru asimilarea unor noi entități 
tipologice, a căror apariţie ar fi determinată într-un mod logic și legitim de către 
evoluţia formelor de gândire și existență socială. 


4. ,Momentul" Riemann - un al doilea început al muzicologiei: între Lexikon si 
Katechismus 


Chiar dacă Adler (1855-1941) propune o sistematică muzicologică 
suficientă ca și conţinut, nu poate fi trecută cu vedere personalitatea lui Hugo 
Riemann (1849-1919) şi concepţia lui asupra muzicologiei, atât de sugestiv 
exprimată în termeni precum Katechismus şi Musiklexikon. Preocuparea lui aproape 
obsesivă pentru scrieri normative de substanță  exhaustiv-enciclopedicá 
impresionează, dincolo de aspectul pur cantitativ, printr-o rigoare sistemică și nu 
în ultimul rând prin nevoia unei reformulări şi resemnificări totale a întregului bagaj 
de cunoștințe în domeniul muzicii acumulate până spre sfârșitul secolului XIX. 

De abia prin învecinarea acestor două nume - Adler si Riemann - devine 
vizibil aportul specific al fiecăruia, ca printr-o potentare reciprocă, la edificarea 
conceptului de muzicologie. Astfel, Adler propune ideea, sistemul şi cadrul 
conceptual, pe când Riemann elaborează tiparele, metodologia și discursul 
muzicologic ca sistem tipologic complet, și în special ca un corpus de texte al unor 
posibile discipline academice gata formulate ca atare. 

Ca un prim moment de diferențiere, de partea lui Adler regăsim textul 
fondator al muzicologiei (Umfang, Methode und Ziel der Musikwissenschaft, 1885), 
precum si o monografie dedicatá stilului muzical (Der Stil in der Musik, 1911), in cel 
dintâi text având loc o propunere de concept, pe când Riemann cumulează zeci de 
titluri şi sute de pagini de texte muzicologie normative în care nu doar ideea sau 

conceptul, ci chiar metodologia muzicologică poate fi regăsită în formulări 
complete, actuale și, evident, practicabile. 

Un al doilea moment s-ar referi la alegerea conceptului dominant. Spre 
deosebire de concepţia lui Adler, însă, cu o miză majoră pe aspectul istoric-stilistic, 
în Schița de muzicologie pomenită mai sus, Riemann plasează în prim-plan ideea 
sistematică, dedicându-i primele patru capitole (pp. 1-112), si doar un al cincilea 
capitol (pp. 113-148) având de a face cu istoria propriu-zisă a muzicii!. În trena 
atitudinii riemanniene îi putem plasa pe mai multi muzicologi de renume precum 
Charles Seeger (1886-1979), Willi Apel (1893-1988), Walter Wiora (1906-1997) sau 
Hans Heinrich Eggebrecht (1919-1999), aducând contribuţii în problematica 
muzicologiei sistematice. 

Doar încercând să explicăm într-un mod plauzibil viteza expansiunii și 
implementării noului concept — Musikwissenschaft, în spaţiul stiintific-academic 
austro-german, devine evident că oricât de originală si utilă ar fi fost ideea si 
sistemul lui Adler, o simplă declaraţie epistemologică (chiar și sprijinită de nume 
celebre precum Chrysander si Spitta) nu este suficientă pentru a realiza o atât de 
spectaculoasă ascensiune, cu realizări de vârf precum gândirea și scrierile unor 
Heinrich Schenker (student de-al lui Bruckner) sau Ernst Kurth (coleg de studii cu 
Adler si elev al lui Bruckner si Hanslick). Viteza expansiunii și profunzimea 
implementării, pe lângă idee si concept, reclamă o sumă de dovezi textuale si în 
egală măsură metodologic funcţionale pe care Adler nu avea cum să le asigure, în 
cazul lui fiind vorba, totuşi, doar despre declararea unei concepţii. Atât funcția de 
expansiune, cât si pe cea a implementării, o poate realiza doar o a treia — funcția 
propagării, pe care o şi înfăptuieşte Hugo Riemann, cu atât mai mult cu cât 
activitatea lui Riemann coincide cu institutionalizarea muzicologiei ca disciplină 
curriculară. 

Ambii muzicologi realizează un „start” concomitent si putem presupune 
că această spectaculoasă sincronie nu este deloc întâmplătoare, deoarece prin cele 
două nume - Adler si Riemann, este vorba, în fapt, despre două modele ale 
muzicologiei. Scrierile lui Riemann flancheazá cu câte trei ani diferență data 
momentului Adler prin publicarea in 1882 la Leipzig a primei ediţii de 
Musiklexikon, si în 1888, tot la Leipzig, a primului Katechismus der Musik (Allgemeine 
Musiklehre). Riemann pretinde a produce, practic, o „summa teologiae” (de unde și 
termenul de Catehism) cu valoare universală: nu mai puţin de cincisprezece volume 
ca cincisprezece modele normative sub titulatura de Katechismus, cu tematizări din 
teoria şi istoria muzicii, compoziție, orchestrație, armonie, contrapunct, precum și 
un titlu relevant si totalizator pentru întreaga lui activitate — Grundrifi der 


1 Charles Seeger, Studies in Musicology. 1935-1975, University of California Press, 1977, pag. 137. 

Musikwissenschaft [Plan de bază al muzicologiei, Leipzig, 1908]. Altfel spus, anume 
Riemann realizează, practic, o propunere curriculară completă. 

Într-un alt sens, ca știință a muzicii si in egală măsură ca disciplină 
academică, muzicologia se naşte mai degrabă ca disciplină sintetică, una generată 
printr-o intensă interferență conceptuală existentă în penultimul deceniu al 
secolului al XIX-lea într-un câmp extrem de dinamic al gândirii științifice muzicale 
austro-germane. Conceptul-cheie — Musikwissenschaft — ajunge să fie rostit doar ca 
si constatare a unui fapt deja împlinit, ca expresie a acumulării unei mase critice de 
substanţă și experienţă culturală. 

Ca analogie cu cele două începuturi diacrone ale culturii muzicale 
europene - antichitatea greacă si civilizaţia regatelor barbare ale evului mediu, si 
inventarea muzicologiei ca știință ar putea fi considerată printr-o dublă paternitate, 
cumulată, însă una sincronă — Adler-Riemanni. În același timp, putem admite o 
reprezentare cronologică în care, spre exemplu, activitatea lui Eduard Hanslick 
(1825-1904) sau cea a lui Frangois-Joseph Fétis (1784-1871) sunt situate într-o 
anterioritate pre-adleriană, pe când cea a lui Heinrich Schenker (1868-1935) sau 
Ernst Kurth (1886-1946) — într-o secvenţă ulterioară, post-adleriană. 


5. Elementul lipsă: al treilea element - istorico-sistematic, al sistemului adlerian 


Fiind clar delimitată substanţa celor două metode muzicologice - istorică si 
sistematică, precum si cele două identități profesionale ale unui muzicolog — 
profesor şi cercetător (cu o extensie înspre ipostazierea ca si critic-evaluator), 
următoarea întrebare se referă la obiectul muzicologiei. Ce este istoricizat si, 
deasemenea, sistematizat? Ce este acest obiect al muzicologiei pe care l-am putea 
reprezenta drept un corp conceptual-empiric şi a cărui articulare evolutiv- 
acumulativă ar presupune, admite și chiar ar necesita o istoriografie referitoare la o 
sumă de entități tipologice (fluctuante ca număr) în care acest corp s-ar recunoaște 
în integritatea si autenticitatea lui? Si chiar mai mult, care ar fi natura acestui corp 
conceptual-empiric, pentru a cărui descriere ambele metode - istorică si sistematică — 
ar trebui să funcţioneze drept o a treia, una consubstantializatá, sintetică? 

În cel mai general sens posibil, muzicologia reprezintă o ştiinţă al cărei 
obiect este fenomenul muzicii, considerat într-un mod cumulat prin totalitatea 
aspectelor proprii acestuia, pornind de la constituirea acustică a materiei sonore și 


1 Ca nume reprezentativ pentru începutul modern al muzicologiei, muzicologul şi profesorul englez 
Alexander Rehding, fapt relevant, îl alege pe Hugo Riemann şi nu pe Guido Adler, iar ideea este 
formulată în monografia intitulată Hugo Riemann and the Birth of Modern Musical Thought, 
Cambridge University Press, 2003. 

până la formele superioare de practicare socială a muzicii ca artă (compozitia- 
interpretarea) si ştiinţă (cercetare-predare). Altfel spus, muzicologia reprezintă o 
activitate științifică orientată înspre studiul muzicii ca şi consens colectiv cultural și 
așa a evoluat până în prezenti. 

Diferentiind în interiorul celor două componente etimologice ale 
termenului muzicologie — mousike si logos, mai multe gradatii ale acceptiunii 
termenului, obtinem o dublá departajare: 

(1) muzicologia ca tip de activitate (in esentá, ca reflexie teoretic-analiticá 
asupra fenomenului muzical), cu subdiviziunile implicite: 

(1.1) didacticá (invátarea notiunilor elementare de teorie a muzicii, precum 
si invátarea practicárii muzicii ca artá a compozitiei si interpretárii) si 

(1.2) stiintificá-evaluativá (cercetarea-critica/estetica), aici fiind inclusă si 
reflexia metodologicá asupra constituentelor istoricá si sistematicá a muzicologiei 
însăşi, ca obiect de studiu; 

(2) muzicologia ca si conceptie-proiect de disciplină didacticá-stiintificá: 
teoria fondatoare a lui Adler — muzicologia sistematică si istorică. 


6. Sistemul lui Adler: imaginea unui dublu ,quadrivium" 


Asa cum am menţionat mai sus, imaginea proiectului adlerian se prezintă 
în limitele ideii sistematice, cum şi este normal să fie prezentată o concepţie 
metodologică. Paradoxal, însă în descrierea sistemului său, Adler postează nu 
constituenta sistematică, aşa cum am fi aşteptat, ci constituenta istorică, una slabă, 
ficțională şi în egală măsură abstractă. Este vorba despre patru subdiviziuni 
constitutive: 

A. teoria notatiei (paleografia muzicală); 

B. categoriile istorice fundamentale (grupate în jurul formelor muzicale); 

C. succesiunea istorică a principiilor: (c.1) aşa cum sunt ele prezentate în 
artele epocilor istorice, (c.2) asa cum au fost gândite de către teoreticienii epocilor 
respective si (c.3) modalităţi de abordare practică a artei; 

D. organologia ca istorie a instrumentelor muzicale; 


1 Este interesant de remarcat că orientarea New Musicology (Joseph Kerman, Susan McClary, Garry 
Tomlinson) îşi fondează declaraţia doctrinară, pe de o parte, chiar pe critica noţiunii de consens şi, pe de 
altă parte, pe metodologia recuperativă fundată pe reformularea normelor şi a regulilor jocului 
muzicologic cu trecutul şi în egală măsură cu prezentul cultural. 

Ramura sistematică (drept ansamblu al celor mai generale legitáti în 
domeniile artei tonale!) este constituită, la rându-i, din alte patru subdiviziuni: 

A. investigarea si formularea acestor legi în: armonie, ritm si melodie; 

B. estetica artei tonale (ne referim la Adler); 

C. pedagogia si didactica muzicală: (c.1) scări muzicale, (c.2) teoria 
armoniei, (c.3) contrapunct, (c.4) teoria compoziţiei, (c.5) orchestratia si (c.6) 
metode de predare vocală și instrumentală; 

D. „muzicologia” (examinarea si comparatia în scopuri etnografice. 

Prezentarea grafică a ambelor ramuri este însoţită la Adler, fiecare, de un 
ansamblu de științe auxiliare, însă ceea ce ne preocupă pe noi aici este răspunsul la 
întrebarea formulată mai sus: care ar fi imaginea, natura si elementele constitutive 
obiective ale acestui corp conceptual-empiric, pentru a cărui descriere ambele metode 
— istorică şi sistematică, ar trebui să funcţioneze într-un mod consubstantializat, 
sintetic? Este vorba aici nu atât despre o departajare mecanică în istoric și 
sistematic, ci, mai degrabă, despre un sistem de categorii care, pe lângă faptul că ar 
putea fi gândite într-o ordine sistematică, nu ar putea fi înțelese în totalitatea lor 
decât într-un mod cumulativ-evolutiv istoric. 

Reluăm aceasta întrebare, deoarece cele două tetrade (un dublu 
quadrivium?) formulate de Adler drept constituente normative ale muzicologiei nu 
dau un răspuns concludent la întrebarea noastră și nu oferă decât o imagine 
scindată asupra câmpului gândirii muzicologice. În accepțiunea noastră, 
muzicologia nu se rezumă doar la formularea unor imagini teoretice si statice ale 
fenomenului muzical, ci din contră, deţine două funcții compensatorii în relaţia ei 
cu practica empirică a artei muzicale*: 


1 Termenul tonal deține o dublă semnificaţie: (a) ton-sunet, de aici decurgând cu claritate că arta muzicii 
este o artă a sunetelor, deci, una tonală şi (b) ton-tonalitate, în sensul de organizare a sunetelor muzicale 
în forma unui ansamblu functional conform principiilor modal, tonal-functional, atonal (bruitist, serial, 
stocastic, sonoristic ş.a). Este vorba aici despre grupul tonal al sistemelor de organizare sonoră. 

? Erica Mugglestone, Guido Adler's "The Scope, Method, and Aim of Musicology" (1885): An English 
Translation with an Historico-Analytical Commentary (in: Yearbook for Traditional Music, Vol. 13 (1981), p. 
15) 

3 Este vorba despre sistemul celor sapte arte liberale (in latiná — septem artes liberales), formulate in 
antichitate, preluate în învăţământul evului mediu şi grupate în patru tipologii sub termenul generic de 
quadrivium — aritmetica, geometria, muzica si astronomia, şi, respectiv, trivium - gramatica, logica şi 
retorica. 

^ Dialectica relaţiei teorie-practică în câmpul gândirii muzicale apare ca un fenomen fluctuant, deoarece 
nu există posibilitatea unui răspuns cu valoare absolută la întrebarea privind întâietatea teoriei sau a 
practicii, iar în opinia noastră, o asemenea formulare trădează mai degrabă diletantismul emitentului. 
În realitate, situaţia se prezintă drept una fluctuantă şi am putea, pentru început, formula ideea unei 
relaţii de interconditionare între muzicologie ca sistem de cunoştinţe despre muzică şi muzica însăşi ca 
şi câmp sistemic al tipologiilor de practici muzicale. Apare, însă, o întrebare: reprezintă muzicologia un 
mulaj al practicii muzicii sau muzica însăşi, ca idee şi practică, reprezintă un construct conceptual al 

(a) într-un sens morfologic si, poate, chiar anatomic, în imaginea unui 
organism ca sistem integru de organe, muzicologia reprezintă o parte integrantă a 
practicii muzicale, salvând compoziţia si interpretarea de limitările si diletantismul 
unui empirism pur și 

(b) într-un sens pur funcțional, muzicologia reprezintă cealaltă jumătate a 
traiectoriei unui pendul imaginar, simetria absolută a unui necesar recul reflexiv 
într-o opoziţie de continuitate fata de formele aplicate ale gândirii muzicale deja 
amintite în punctul precedent!. 

Si într-un sens, cel istoric, si în celălalt, sistematic, muzicologia se prezintă 
ca un ansamblu de discipline normative, ca o știință a ştiinţelor, o sumă 
tehnologică având ca funcţie stabilirea unui consens epistemologic asupra unor 
semnificaţii în egală măsură unanim acceptate și prin acest fapt stabile, dacă nu și 
invariabile. În același timp, cele două constituente dețin si sarcina de a-l 
implementa ca adevăr unanim acceptat cu semnificaţii particulare: ca limbaj 
(normativ-terminologic), definiții (consens normativ-semantic), metodă (consens 
normativ-analitic) si, în consecință, ca descriere conceptual-discursiva a 
fenomenelor studiate în calitate de consens referitor la datele receptate. Astfel, am 
putea emite ideea că obiectul muzicologiei, cu un puternic accent pus pe 
metodologie, reprezintă elaborarea unor norme consensuale, acceptate sub forma 
cumulată de doctrină a câmpului unitar (unificat) al formelor de a gândi (concepe- 
reprezenta) și de a practica (realiza) muzica. Această metodologie, la rândul ei, 
deține o dublă aplicabilitate, semnalată mai sus: orientarea normativ-formativá 
(didactică, însuşirea normelor consensuale) și, respectiv, normativ-analitică (de 
cercetare, formularea-reformularea configurației consensuale). 


muzicologiei? Altfel spus, sistemică este însăşi natura practicii muzicale ca fenomen social-empiric, adică 
obiectul însuşi al muzicologiei, sau este vorba doar despre o proiectare asupra realităţii a muzicologiei 
însăşi ca sistem conceptual coerent? Deja într-un al doilea moment ne-am putea întreba despre 
întâietatea teoriei asupra practicii muzicale sau invers în istoria muzicii europene. Răspunsul ar putea 
reprezenta o a treia ipoteză, nepártinitoare, una diagonală, deoarece în muzică relationarea între teorie 
şi practică se prezintă ca interacţiune în scopul potentárii reciproce atât în vederea recuperării 
trecutului, cât a asigurării unui viitor. Aceste două entităţi se succed la comanda şi controlul evoluţiei în 
funcţie de mutatiile de paradigmă în interiorul unor segmente istorice definite. 

1 O altă imagine sugestivă care ar ilustra raportul teorie-practicá în câmpul activităţilor muzicale, ar 
putea fi cea a unui iceberg, un simbol relevant al relaţiei vizibil-invizibil: o zecime vizibilă şi celelalte nouă 
- invizibile. Partea vizibilă îi revine, evident, practicii, cu o focalizare exclusivă pe practica 
interpretativă. În segmentul invizibil ar intra, însă, atât activitatea compozitorului, cât şi, mai ales, aceea 
a muzicologului — în totalitatea ipostazelor acestuia. 

7. Adler si obiectul sistemului său: dublul ,trivium" al categoriilor gândirii si 
existenţei muzicale 


Într-o antiteză compensatorie față de sistemul adlerian, ca o completare si 
aducere la zi, putem formula ipoteza unui sistem de concepte sistematic-istorice 
interdependente, organizate în imaginea unui dublu trivium, compus, evident, din 
două triade: 

(a) prima triadă (tehnică), având semnificaţia de forme ale gândirii 
componistic-tehnice: sunetul muzical, sistemele de organizare sonoră și formele 
muzicale, precum și 

(b) a doua triadă (sociologică), având semnificaţia de convenţii ale 
formelor de reprezentare si practicare a muzicii în societate: genul, stilul si 
canonul!. 


7.1. Inventarea notatiei muzicale ca moment declansator al culturii muzicale 
europene: (a) formularea imaginii muzicii, (b) a înălțimii sunetului muzical, (c) a sintaxei 
polifone, (d) a figurii compozitorului şi (e) a ideii de compoziție 

Chiar prima constituentă a ramurii istorice din tabelul lui Adler — notația — 
se prezintă din punct de vedere sistematic drept normă consensuală, care determină 
în plan istoric o impresionantă cascadă de evenimente definitorii pentru imaginea 
si identitatea culturii muzicale europene precum: 

(a) inventarea unei imagini a muzicii, iar concomitent cu aceasta, într-un 
mod firesc au urmat? atât 

(b) inventarea polifoniei, cât si 

(c) inventarea figurii compozitorului si a produsului muncii acestuia in 
sensul conceptului de ópus. 

Stimulatá puternic in perioada Renasterii carolingiene, preocuparea pentru 
o notatie muzicală universală determină, până la urmă, inventarea acesteia. Doar 
astfel, de abia peste trei secole, este definitivat proiectul canonic al Papei Girgore 
cel Mare (540-604). Putem considera această perioadă de intensă formulare 
teoretică (şi practică) drept una întinsă între activitatea călugărului benedictin franc 
Hucbald de Saint-Amand (850-930) cu tratatul lui De harmonica institutione (aprox. 


1 Sub forma unei acumulări gradate începând cu sunetul muzical, întregul sistem a fost prezentat intr- 
un mod detaliat în prima parte a studiului nostru intitulat Genurile muzicii şi regresia înspre organicul 
primordial: de la sociologic la antropologic, de la taxonomic la arhetipal (I), în: revista "Muzica", Bucureşti, nr. 
3/2014. 

? Tindem sá considerám cá inventarea notatiei a depins de confluenta mai multor linii de fortá, cel putin 
două dintre acestea - gândirea teoretică şi practicile componistice, reprezentând componentele 
determinante primordiale. 

880) şi un alt călugăr benedictin, de această dată italian, Guido d'Arezzo (991-1033), 
cu al său celebru tratat Micrologus (scris în 1024). 

Nu în ultimul rând, însă, o importanță majoră, ca o ultimă verigă în acest 
lanţ, îl deţine tratatul De musica cum tonario, aparținând presupusului călugăr 
cistercian Johannes Affligemensis (1053-1121), cunoscut si sub numele de Johannes 
Cotto!. Din toate cele trei scrieri reiese cu claritate că inventarea notatiei nu a fost 
un proces pur teoretic-conceptual, ci, aşa cum o prezintă textele, a fost vorba 
despre o susținută exersare de natură componistică, aceasta din urmă constând în 
elaborarea unor lucrări de substanţă contrapunctică. 

Concluzia este evidentă: notația muzicală a putut fi inventată ca expresie 
cumulată a mai multor „vectori” ai gândirii și, implicit, ai practicii muzicale. 
Putem înţelege prin aceasta din urmă idee, că nașterea notatiei ar putea fi atribuită 
nu doar intentiilor canonizante ale lui Carol cel Mare, printre consilierii acestuia un 
rol proeminent jucându-l călugărul, poetul şi pedagogul englez Alcuin (732-804), ci 
si muzicienilor europeni pomeniti mai sus, care deja la acea oră practicau diverse 
forme ale organum-ului timpuriu si pentru care notația a reprezentat un imperativ 
nu mai puţin imperios decât pentru Alcuin fixarea canonică a textului liturgic 
muzical. Astfel devine evident că nu poate fi vorba despre întâietatea lui Leoninus 
în practicarea organumului și cu atât mai puţin în inventarea acestei tehnici pre- 
contrapunctice. lar perioada istorică numită Școala de la Notre-Dame reprezintă, în 
opinia noastră, încheierea unui traiect acumulativ, un bazin de decantare și sinteză 
a unei perioade premergătoare. Leoninus şi Perotinus inițiază şirul compozitorilor 
care încheie și, implicit, închid o epocă. 

În trena acestui proces complex de formulare a mijloacelor muzicale, 
precum si a unui nou limbaj, intră si o cu totul nouă reprezentare asupra sunetului 
muzical. Astăzi, prin sunet muzical, înţelegem un construct consensual constând 
din conlucrarea celor patru parametri: înălțime, durată, intensitate şi timbru. Aceşti 
patru parametri reprezintă, în realitate, patru etape istorice sau istorii (discursuri) 
diferite de inventare propriu-zisă a constructului consensual numit sunet muzical. 

(A) O primă etapă a constat în inventarea înălțimii ca imagine și concept, 
cu inventarea portativului (secolul XI) ca și câmp vizual de amplasare a înălțimilor. 
Prima problemă a constat în formularea spatialitátii, însă în dubla ei ipostază: (a) 
ca și câmp şi (b) ca şi înălțime propriu-zisă a sunetelor notate; 

(B) În a doua etapă preocupările mai multor teoreticieni au fost focalizate 
pe formularea taxonomiei mensurale — duratele. În acest sens, reprezentativ dacă nu 
si fondator de doctrină, se prezintă a fi Johannis de Garlandia (1270-1320) cu 


1 Lucrările celor trei călugări, toate trei reprezentative pentru perioadele în care au fost scrise, sunt 
publicate într-o ediţie comentată: Claude Palisca V., Hucbald, Guido and John on Music: Three Medieval 
Treatises, (traducere de Warren Babb), Yale, University Press, New Heaven, 1978 

tratatul De mensurabili musica (cca 1250), care s-ar putea să fi fost profesor la 
Universitatea din Paris. Diferentierea este realizată fata de musica plana, muzica 
nemăsurată, în opoziţie cu cea măsurată, mensurabilis. lar necesitatea măsurării 
duratei este, la rândul ei, determinată de nevoia de ordonare şi control a mai 
multor planuri (linii plane) melodice interdependente, agregate într-o scriitură de 
substanță contrapunctică.. În acest sens, înţelegerea genezei ideii teoretice de 
durată este strâns legată de nașterea sintaxei polifone. 

(C) Gândită ca si coeficient al raporturilor spatiale între straturile melodice- 
lineare ale unei scriituri de tip polifonic, intensitatea este probată ca depăşire a bi- 
dimensionalitátii înălțimilor în sensul unei tri-dimensionalizări prin adăugarea 
profunzimii atât în sens pur tehnic-interpretativ, cât şi sugestiv-expresiv, mai întâi 
prin tehnica 

(1) antifonal-responsorială in muzica arta corală a evului mediu și 
Renașterii, cât şi în procedeul 

(2) dinamicii terasate utilizat în muzica instrumentală a barocului 

(3) În a doua jumătate a secolului al XVIII-lea este explorat procedeul 
deplasării gradate între extremele de piano si forte — crescendo si diminuendo, care 
este implementat de reprezentantii Scolii de la Mannheim. Odatá cu emergenta 
esteticii romantice (sfârşitul secolului al XVIII-lea — începutul secolului al XIX-lea) 
intensitatea este formulată drept 

(4) coeficient şi analogie sonoră a dinamicii psiho-afective, ca şi consecință 
a orientării înspre psihologismul teatral/literar-dramatic al clasicilor vienezi si 
romanticilor. 

(D) În această istorie a inventării sunetului muzical, ultimul cuvânt i-a 
aparţinut timbrului. După cum observă Valentina Konen!, este surprinzător de 
constatat cât de incoloră timbral este muzica clasicilor vienezi si, în același timp, 
este atât de explicabil interesul lui Debussy, preocupat de culoarea timbrală, 
pentru coloristica sonoritátii corale netemperate a muzicii lui Palestrina, a 
modalismului lui Musorgski, dar si a timbralitátii culturilor extra-europene 
(balineză, andalusianá și afro-americană). lar odată cu reformularea timbralitátii 
din element constitutiv în principiu generativ, fie în termeni postromantici (culoare- 
sunet la Rimski-Korsakov și Wagner, precum culoare-lumină-sunet la Skriabin), fie 
impresioniști (Debussy), în scenă intră zgomotul (Russolo s.a.). Una din 
dominantele muzicii contemporane — concepția sonoristă, este fundata integral pe 
timbru şi pe potenţialul generativ al acestuia în termeni de textură, precum şi de 
formă-proces. 


1 Valentina J. Konen, MystikoAvHuo-apmucmuueckue Guo 6 Mysblke XX seka (x nocmanoske npobaemol) 
[Speciile artistice-muzicale ale secolului XX (spre formularea problemei)| în: 9mi0w o 3apyGexnoii 
my3vike [Studii despre muzica de peste hotare], Editura Muzika, Moscova, 1975, p. 385. 

Putem formula o primă concluzie: consensualitatea sunetului muzical ca 
sumă sintetică a celor patru parametri nu reprezintă, astfel, un dat natural, ci, mai 
degrabă, o achiziție culturală în planul gândirii muzicale. Reprezentând lucrurile 
în acest fel, naturaletea sunetului muzical cedează în favoarea unei convergente 
sistematic-istorice a trei elemente: 

(a) sistematic — suma celor patru parametri 

(b) istoric — evoluţia cultural-istorică în dobândirea acestora ca si constante 
ale gândirii muzicale și 

(c) rolul determinant al notatiei muzicale medievale în formularea 
sunetului muzical ca si concept fundamental consensual al gândirii si practicii 
componistice. 

Altfel spus, sistematica nu poate fi înțeleasă fără înţelegerea evoluției 
acumulative în plan istoric, printr-o concomitentá si interpotentare. Conceptele 
sistematice nu au nici un sens în afara procesului evolutiv-istoric, iar acesta din 
urmă nu poate fi înțeles altfel decât doar ca evoluţie a unor entități conceptuale. 
Invocând un element sistematic (tipologie formală sau stilistică), invocăm 
totalitatea sensurilor istorice parcurse de către acest element înspre atingerea 
formei ultime în actualitate. 

În ceea ce priveşte formularea notatiei muzicale, acest proces este si el unul 
diseminat pe parcursul a mai multor secole (IX-XVII), însă impulsul originar este 
realizat în perioada Renașterii carolingiene, drept consecinţă a nevoii de a avea un 
canon universal, unanim acceptat si implementat, al cântării liturgice, dar si ca 
bază a învățământului muzical din cadrul unui prim imperiu post-barbar!. 

Este interesant de observat că inventarea înălțimilor si duratelor datorează 
notatiei muzicale același lucru ca si polifonia contrapunctică, deoarece ambele 
apar, practic, drept consecinţe ale posibilităţii de a nota sonoritatea ca imagine. 
Punctum contra punctum reprezintă o descriere a raportării spaţiale de înălțimi, iar 
raporturile mensurale reprezintă o pârghie esenţială în construirea desfășurării 
discursiv-structurale de substanţă contrapuncticá. Problema temporalitátii — durata 
- a reprezentat o soluţie la organizarea (contrapunctică) a desfășurării liniare a 
,Suvoiului" sonor. 


1 Un sens asemănător cu reforma carolingiană a avut-o, peste aproximativ zece secole, reforma 
humboldtiană a învăţământului prusian. Miza majoră a ambelor reforme a fost formularea unui canon 
formativ-educational unitar, iar efectele s-au lăsat văzute prin formularea şi universalizarea unui sistem 
taxonomic standardizat al ştiinţelor şi, implicit, al metodologiei normative privind implementarea 
acestora. 

7.2. Sistemul lui Adler si nevoia unei ordini sistematice diferite 

Deja la acest nivel concepţia adleriană isi relevă limitările, deoarece 
conceptele/fenomenele/procesele prezentate în compartimente diferite — fie 
sistematic, fie istoric, se amestecă, deoarece momentul istoric în care apare notația 
generează o adevărată „constelaţie” de evenimente, toate importante si într-o mare 
măsură definitorii pentru cultura muzicală europeană: 

(a) trecerea de la cultura muzicală orală la cultura scrisă, 

(b) de la mono-linear (cantus planus — cântarea gregoriană) la pluri-linear 
(polifonic-contrapunctic), 

(c) de la anonimatul textului canonic la canonizarea textului conceput de 
către compozitor!, figura acestuia fiind o noutate conceptuală absolută. 

Altfel spus, această stare de lucruri amorsează o dialectică evolutivă diferită 
de tot ceea ce a putut fi gândit şi practicat până în perioada Renașterii carolingiene 
şi în consecință, necesită un alt sistem de reprezentare. În același timp, sistemul lui 
Adler nu prezintă cele două constituente — sistematică și istorică — drept entități 
consubstantiale, ci le organizează în imaginea unor câmpuri taxinomice complexe. 
Astfel, fenomene înrudite precum notația si contrapunctul apar în casete diferite: 

(a) notația deschide lista categoriilor istorice, pe când 

(b) contrapunctul se regăsește la a treia poziție — pedagogică-didactică, a 
categoriilor sistematice. Altfel spus, organizarea taxonomică a sistemului nu deţine 
decât un caracter constatativ si nu unul organic-consubstantial. 

Iar o posibilă soluție o putem deslusi doar prin rearanjarea elementelor si 
anume într-o ordine ierarhică, pornind de la elementul primar care este sunetul 
muzical, prezentat anterior. Îl putem considera pe bună dreptate drept element 
generator pentru un întreg sistem de categorii ale gândirii și practicii muzicale 
europene. În al doilea rând, putem prezuma că și celelalte categorii ierarhice, 
superioare sunetului muzical, vor putea fi formulate în ideea aceleiași 
consubstantialitáti sistematic-istorice: conținuturile unei taxonomii de ordin 


1 „Compozitorul este «omul care scrie», compozitorul este omul care crează texte muzicale, care ulterior 
se transformă în sonoritatea reală a muzicii. [...] ... principiul compoziţiei se rezumă mai întâi de toate la 
dispunerea anumitor elemente grafice. Organumul exista deja de mai mult de o sută de ani, însă a 
devenit compoziție doar atunci când a putut fi într-un anumit fel fixat scriptic şi văzut ca o structură 
grafică cu care pot fi întreprinse anumite proceduri (tot grafice). [...] Notatia liniară permite a vizualiza 
ceea ce este imposibil de a fi auzit. Deseori, structura compozitionalá nu poate fi surprinsă prin 
intermediul urechii, însă poate fi relevată prin intermediul ochiului; drept exemplu util în acest caz 
poate servi Simfonia op. 21 de Anton Webern, în care percepţia auditivă nu oferă în principiu 
reprezentări privind multitudinea fatetelor cristaline, care devin accesibile prin recurgerea la forma 
grafică a partiturii. Această tendinţă este împinsă până la extrem în Structures ( şi II, pentru două piane) 
de Boulez, însă nu trebuie să uităm că majoritatea trucurilor structurale ale marilor neerlandezi nu pot 
fi, practic, receptate auditiv."; Vladimir Martinov, Koneu spemenu xoxnosumopoe [Sfârşitul vremii 
compozitorilor], Editura Russkii Puti, Moscova, 2002, pp. 152, 158. 


85 


sistematic vor putea fi înțelese doar prin aportul articulării acumulative ale 
acestora în planul unei taxonomii de ordin istoric. Cu alte cuvinte, fiecare context 
istoric va deţine o proprie sistematică a categoriilor constitutive specifice, iar 
înțelegerea sau sensul contemporan al acestora va reprezenta consecința unei 
îndelungate evoluţii istorice, o cumulare într-un corp conceptual trans-istoric, ca si 
garant semantic al pertinentei conceptelor utilizate in discursul muzicologic, a 
capacităţii acestora de a reprezenta la modul coerent atât trecutul, cât si, mai ales, 
prezentul muzical în care trăim. Astfel, chiar sistemul lui Adler se prezintă ca o 
situație particulară, încadrată de această dată, în fluxul evolutiv-istoric al gândirii 
si al practicii muzicologice. 


7.3. Sintaxa contrapunctic-polifonă ca şi câmp taxonomic complex 

Într-un mod evident, contrapunctul este reprezentativ pentru un alt ordin 
de fenomene, precum si pentru o altă logică a organizării, gândirii si operării decât 
aceea a sunetului muzical. Este vorba despre un fenomen de ordin secund fata de 
sunetul muzical, o derivată suprapozitionatá acestuia, care il înglobează ca element 
constitutiv. În esenţă, este vorba despre un sistem de tipologii structural-istorice de 
organizare (relationare) specifică a sunetelor muzicale, pe care l-am putea defini 
generic drept sistem de organizare sonoră. Privită din punctul de vedere 
contemporan, forma completă a acestui grup de fenomene este alcătuită din două 
grupuri conceptuale: 

(a) sisteme de organizare sintactică (monodic, eterofonic, polifonic, omofon 
şi sonorist) 

(b) sisteme de organizare tonală (modal, tonal-functional, atonal) 

Aici este vorba despre principii specifice de organizare ale materiei sonore 
în imaginea unor straturi funcţionale relationate într-un mod particular, 
caracteristic unei anumite perioade istorice. Succesiunea istorică a acestor sisteme se 
prezintă ca o creștere și diversificare organică: 

(1) sintactic: monodic-eterofonic (antichitatea, evul mediu), polifonic (ev 
mediu-Renaștere), omofon (baroc, clasicism, romantism), cu accentul de prioritate 
pus pe linearitatea (orizontalitatea, planul) melodiei ca element primar al 
organizării!, şi, respectiv 

(2) tonal: modal (antichitate, ev mediu, Renaștere), tonal-functional (baroc- 
clasicism, romantism), atonal (modernismul serial dodecafonic şi bruitist, cu 


1 A se vedea in acest sens următoarele studii ale compozitorului român Ştefan Niculescu: Stefan 
Niculescu, Analiza fenomenologică a tipurilor fundamentale de fenomene sonore şi raporturile lor cu eterofonia, 
în: Studii de muzicologie, Editura muzicală a Uniunii Compozitorilor, Bucureşti, 1972, vol. VIII; Ştefan 
Niculescu, Eterofonia, în: Reflecţii despre muzică, Editura Muzicală, Bucureşti, 1980; Ştefan Niculescu, O 
teorie a sintaxei muzicale, în: Reflecţii despre muzică, Editura Muzicală, Bucureşti, 1980 

deschidere înspre sonorist), cu accentul pus pe structurarea întregului ca sistem de 
funcţii de relationare a straturilor sonore în interiorul materialului muzical gândit 
ca întreg. 

Într-o opoziţie radicală cu logica sintactică bazată pe parametrul melodic, 
înspre mijlocul anilor '50 apare sistemul sonorist, cu accentul puternic pus pe 
imaginea de masă sonoră, relevând într-un mod definitiv identitatea sistemelor de 
organizare sonoră ca si tipologii si tehnici de scriitură. În acest sens, muzicologul 
izraelian Marc Reis propune o sistematizare a tipologiilor de scriitură diferită de 
cea tradițională, implicând, ca elemente cu drepturi depline, și realizări ale gândirii 
muzicale din a doua jumătate a secolului XX: 

Tipuri de scriitură bazate pe tonuri (in original - TonoBbre cKAaAHi -...): 

Monodia - o voce, elementul (de bază a — ...) scriiturii este sunetul (în 
original - ton -...). 

Polifonia - mai multe voci, elementul (de bază a - ...) scriiturii este vocea. 

Scriitura armonică - mai multe voci, elementul (de bază a - ...) scriiturii este 
reprezentat de către un ansamblu de sunete receptate ca unitate. 

Tipuri de scriitură bazate pe timbruri (in original — remOpospre ckAaABi - ...) 

Sonoristica — drept material de bază serveşte sonoritatea instrumentelor 
tradiţionale ale orchestrei simfonice. 

Muzica electroacusticá şi concretă — drept material de bază servesc 
sonoritátile generatoarelor electronice. 

Multimedia — materialul depinde de constituente nemuzicale (elemente de 
acțiune, efecte video etc.)! 

Sistemele de organizare sonoră conţin într-un mod grupat ceea ce în tabelul 
lui Adler apare într-un mod diseminat în cadrul capitolului sistematic: 

A. Armonia, ritmul și melodia, dar şi 

B. Teoria armoniei, toate împreună și în semnificaţia lor de concepte 
tehnice și fenomene sonore, se regăsesc în convergenta între sistemul de organizare 
tonal - tonal-functional si tipul sintactic omofon, aici fiind vorba despre arta tonală 
(în termenii lui Adler). 

Ca sistem, idee sau concept de articulare a duratei, ritmul ţine de nivelul 
primar al sunetului muzical. Melodia (cu extensia înspre funcția de temă) — tine, la 
începuturi, de linearitatea plană a tipului sintactic monodic, iar armonia reprezintă 
un concept sintetic, obținut prin fuziune a tipului sintactic omofon si tipului tonal- 
funcţional. 


1 Map Parc [Marc Reis] Pynkųuonaronocmo 6 My3vike memOpos [Functionalitatea în muzica 
timbrurilor], text situat la adresa: http://www.21israel-music.com/Timbres.htm 


87 


7.4. Principiul si sistematica formelor muzicale - o „arhitectură“ arhetipală 

Următorul pas îl întreprindem în direcţia ultimului element al primei 
triade — formele muzicale, în calitatea lor de osatură sau, mai propriu, cadru, suport 
si platformă pentru sistemele de organizare sonoră. Despre formele muzicale poate 
fi vorba în calitatea lor de sistem de articulaţii funcționale concatenate, concepute 
în scopul constituirii unei succesiuni procesual-evolutive logic organizate ca proces 
de acumulare arhitectonică. Aici este vorba despre procesul evolutiv ca mecanism 
de acumulare și integrare arhitectonică a lucrării muzicale ca totalitate a unui 
ansamblu de articulaţii funcționale. 

Într-un mod mai simplu, considerăm conceptul de formă muzicală în 
calitatea ei (cumulativá-sinteticá) de sistem al unor modele logice de sectionare a 
fluxului sonor în articulaţii structurale discrete. În același timp, apare nevoie de a 
menționa și imaginea procesuală, dinamică, a formei muzicale, în care articulațiile, 
ca „organe” ale hipercorpului lucrării muzicale, reprezintă constituente ale 
procesului de creştere (concomitente) şi integrare (amplificare treptată) a 
compoziției muzicale. Sensul acestui proces, în esenţă, nu vizează alte elemente 
decât pe acelea incluse în creşterea acumulativă a lucrării muzicale. 

Ca si în cazul relationárii de derivare a sistemelor de organizare sonoră din 
sunetul muzical, și formele muzicale se prezintă ca o derivare din sistemele de 
organizare sonoră. Organizate în imaginea unui sistem ierarhic, fiecare element 
inferior realizează funcţia de conținut pentru elementul superior în calitatea lui de 
formă. Altfel spus, sistemele de organizare sonoră (ca formă) funcționează ca 
modele (logice) de operare cu sunetul muzical (ca si conţinut), precum si formele 
muzicale (ca formă), la rândul lor, funcționează ca modele (logice) de operare, însă 
de această dată, cu sistemele de organizare sonoră (ca si conținut). Această relație — 
formă-conținut, o înţelegem mai degrabă în accepțiunea lui Eduard Hanslick 
(enunțată în textul intitulat Vom musikalisch schönen), conform căreia, conţinutul 
muzicii sunt sunetele muzicale. Tot astfel, în cazul muzicii sensul propriu al 
binomului conceptual formá-continut poate fi exprimat doar printr-o relationare de 
interdeterminare a unui ansamblu de concepte implicite gândirii muzicale (sunet 
muzical, sisteme de organizare sonoră, forme, genuri si stiluri muzicale s.a.). Nu 
este vorba aici despre imagini, afecte, text notional s.a. 

O formulare implicit muzicală a binomului formă-conținut o obţinem 
considerând funcţia de conținut drept mediu de operare (material destinat 
organizării), iar funcţia de formă drept sistem (logic) de operare (cu un material 
specific, care l-ar reclama). Sunetul muzical reprezintă, astfel, un mediu de operare 
pentru sistemele (modelele) de organizare sonoră, acestea din urmă devenind, la 
rândul lor, mediu de operare pentru sistemul (modelele) formelor muzicale. 

Regăsim la Adler termenul forme in prima listă - la poziția B. Categorii 
istorice de bază (grupând formele muzicale). 

În esență, principiul și conceptul formelor muzicale servește drept 
angrenaj structural de articulare a sistemelor de organizare sonoră. Această 
relationare poate fi reprezentată în limitele modelului formá-continut, unde formele 
reprezintă modelele de structuri arhitectonic-procesuale, concepute în vederea 
articulării unui conţinut, de umplere, reductibil la titlul generic de tipologii de 
scriitură. Geneza conceptului de formă muzicală în calitatea ei de exoschelet al 
conținutului, o putem înțelege mai bine pornind de la două imagini: 

(a) analogia între lucrarea muzicală în totalitatea datelor acesteia și corpul 
uman ca totalitate funcțională a unui ansamblu de organe și, în același timp, 

(b) imaginea corpului uman ca mecanism: ,,... la începutul secolului al 
XVIII-lea, organismul nu a fost (perceput drept - ...) un organism viu , ci (ca —...) o 
structură mecanică de pârghii, pompe si filtre"!. 

Ca analogie, putem formula imaginea formei muzicale ca sistem 
pluristratificat, orientat procesual în direcția unei acumulări de „corporalitate” — 
structură si sens: 

(a) nivel microstructural: de la intonatie/celulá până la nivelul perioadei; 

(b) nivel macrostructural: de la tiparul monostrofic inspre nivelul formelor 
ciclice. Tot aici poate fi vorba despre manifestarea arhetipurilor binar si ternar 
(forme strofice mici si mari), precum si a celorlalte douá, legate de rotatie (rondo) si 
transformare (variatiuni); 

(c) nivelul funcţiilor compoziționale: categoriile initio-motus-terminus 
implementate de către Boris Asafiev; 

Este evident că elementele sistemului ierarhic sunt organizate după 
principiul înglobării - fiecare element al ierarhii le subsumeazá într-un mod 
sintetic pe toate cele inferioare. Altfel spus, reprezintă suma sintetică a calităților 
tuturor elementelor pe care le înglobează. La nivelul primei „triade”, tehnologice, 
această relationare încă nu se relevă decât partial, deoarece, spre exemplu, nu am 
putea deduce logica formelor muzicale din parametrii (consensuali) ai sunetului 
muzical decât printr-o mediere prin sistemele de organizare sonoră, desi formele 
muzicale sunt constituite, logic, din sunete muzicale articulate în sisteme de 
organizare sonoră. De aici și calitatea sintetică specifică a conceptului de formă 
muzicală: starea de interconditionare între calitatea sonorá-muzicalá a materialului 
de lucru, la care adăugăm sistemul de organizare sonoră a acestuia, însă într-un 
mod care-i permite configurarea unui suport structural-articulat propriu, specific 
fiecărei perioade istorice date. 


1 Daniel Chua, Absolute Music and the Constructing of Meaning, Cambridge University Press (Virtual 
Publishing), 2003, p. 82. 

Întreg sistemul celor două triade își relevă, însă, organicitatea cu atât mai 
mult, cu cât urcăm înspre nivelurile lui superioare de constitutire conceptuală. De 
abia prin conceptele constitutive ale triadei secunde (gen-stil-canon), posibilitatea 
de „traversare” a întregii ierarhii în ambele direcţii — atât înspre elementele 
inferioare, cât si invers, înspre „cheia de boltă” a întregului sistem — canonul, 
devine tot mai vizibilă şi în același timp, se impune drept singurul criteriu de 
coeziune internă. 


7.5. A doua triadă: genul muzical şi sistemul „speciilor” muzicii 

A doua triadă (sociologică) începe de la nivelul conceptului de gen muzical, 
în accepțiunea exactă al lui Franco Fabbri: „Genurile muzicale reprezintă un set de 
evenimente muzicale (reale sau posibile) ale căror desfășurare este determinată de 
un set definit de reguli acceptate social"! Nu găsim nimic asemănător cu o 
formulare clară a genurilor muzicale în concepția lui Adler, deși în lista categoriilor 
sistematice, la litera C. Pedagogia si didactica muzicală, găsim o sugestivă 
dihotomie la poziţia numărul 6. Metode de predare vocală si instrumentală. 

Această opoziție — vocal/instrumental (organic/mecanic), reprezentând o 
opoziţie tradițională muzical-artistică (începând din antichitatea europeană), 
trimite cu gândul la o altă dihotomie, de această dată arhetipală, care este vocal- 
coregrafic. Ambele constituente trimit, într-un prim sens, la organicitatea 
corporalitátii (umane), fiind funcţii ale acesteia, iar într-un al doilea sens, trimit la 
bazinul conţinuturilor (de etos) universal umane formulabile si exprimabile doar 
prin intermediul cântului si dansului. Doar astfel, putem relationa geneza ideii de 
gen muzical cu termenul si conceptul (englez) gender, în accepțiunea diferentierii 
feminin (vocal)-masculin (coregrafic). Si doar la nivelul genurilor si prin 
intermediul acestora devine posibilă depăşirea mecanicitatii, anatomismului, 
precum și discursivismului atât de evidente la nivelul formelor muzicale. La 
nivelul genurilor muzicale, si într-o totală conformitate cu definiţia lui Franco 
Fabbri, putem vorbi despre o „ecologie” şi în egală măsură despre un „ecosistem”, 
dar și despre o istorie a acestora, în care genurile muzicale s-ar prezenta drept 
,Specii", într-o totală conformitate cu datele biologiei și zoologiei, ca si câmpuri 
sistematice-taxonomice, si, implicit, ale paleontologiei ca si câmp istoric-taxonomic. 

Nu putem concepe o existență socială a formelor muzicale în calitatea lor 
„anatomică” (modele structurale), decât sub forma cvasi-biologică de specii, genuri, 


1 Franco Fabbri, A Theory of Musical Genres: Two Applications, la adresa: 
http://www.tagg.org/others/ffabbri81a.html 

? Astfel, ideea şi conceptul de instrumentalitate, reprezintă in opinia noastră doar o funcție de depăşire a 
diferenţierii feminin (vocal)-masculin (coregrafic), prin cumularea însuşirilor ambelor elemente şi 
reformularea acestora sub forma "androginiei" instrumentale. 

exact așa cum acestea au fost formulate în sistemele taxinomice ale naturalistilor 
Carl von Linne (1707-1778) şi, respectiv, Georges-Louis Leclerc de Buffon (1707- 
1788). 


7.6. Culminatia sistemului adlerian: stilul muzical ca semn identitar individual 

După genuri urmează, la o treaptă superioară, ideea şi conceptul de stil. Ca 
şi categorie, stilul reprezintă punctul culminant al sistemului adlerian, cheia de 
boltă și principiul organizator al celor două constituente — istorică si sistematică. 
Stilul reprezintă si o preocupare majoră a muzicologului, concretizată in 
monografia intitulată Der Stil in der Musik (Breitkopf & Hartel, Leipzig, 1911), iar 
sensul acestui concept — stilul — este dezvăluit chiar de la începutul textului, in 
secțiunea secundă din Stilprinzipien, unde la pagina 13 găsim o titulatură relevantă 
— Tonkunst als Organismus (Arta sunetelor ca organism). 

Aceastá semnificatie, organicá-biologicá in substanta ei, in modernitatea 
post-iluministă a secolului al XIX-lea european va evolua si culmina în acceptiunea 
celebrei butade a lui Buffon - stilul este omul: „Stilul va dobândi de aici încolo 
(deşi acest proces e departe de a fi unul non-contradictoriu, liniar) diverse 
formulări, dar grupate în jurul unei constante, convergând în direcţia ei: stilul e o 
expresie a sinelui, rezultanta involuntară, dar indelebilă a personalităţii sau a 
dialogului acesteia ca nucleu prim, generator, cu circumstanţele externe; chipul pe 
care îl capătă acest dialog; «a avea stil» nu înseamnă a-l adopta (s.n. - O.G.), ci a 
accede la el ca mod deplin de manifestare a singularitátii tale ca artist."! 

Aceastá stare de fapt reprezintá, intr-un mod evident, o caracteristicá a 
gândirii muzicale europene începând cu modelul personalităţii artistice 
beethoveniene, a cărui acceptiune stilistică a si fost adoptată de către compozitorii 
romantici în exemplaritatea ei de referent normativ-valoric absolut. Anume ideea 
artistului-geniu, calitatea transcendentalá a intuitiei si operei acestuia si în virtutea 
acestei calităţi, valoarea absolută a gestului creator comis, au determinat mutatia 
semantică radicală în accepțiunea termenului de stil si desprinderea lui de originile 
filologic-retorice anterioare perioadei romantice (din antichitate și până în perioada 
barocului). Sensul romantic al termenului stil este susținut si in contemporaneitate, 
chiar dacă doar în calitatea lui de categorie istorică si doar în cadrul activității 
didactice de învăţare a conceptelor normative ale gândirii și practicii muzicale. 

Într-o evidentă opoziție cu acceptiunile stilului ca instrument de 
identificare (Asafiev) sau ca si concept definibil drept idiosincratic (Leonard B. 
Meyer) muzicologul american Manfred Bukofzer redá conceptului de stil 
semnificația lui organicá-unificatoare: „Stilul nu poate fi confundat cu maniera sau 


1 Anca Oroveanu, Teoria europeană a artei şi psihanaliza, Bucureşti, Editura Meridiane, 2000 p. 197. 

cu clișeul prin care compozitorul poate fi recunoscut imediat. Acesta înglobează 
toti acești factori care în configuraţia lor distinctă produc unitatea și coerenţa 
muzicii."! 
7.7. Dincolo de limitele sistemului adlerian: canonul ca literă si spirit al 
„legislației” muzicale 
Ultima categorie a triadei secunde este reprezentată de termenul și 
conceptul de canon. În sistematica lui Adler îi putem găsi un corespondent în 
termenul Gesetz, cu semnificația de lege, regulă sau normă. Spre exemplu, 
compartimentul istoric este formulat în termenii în care istoria este înțeleasă ,,... în 
concordanţă (cu referire la - ...) cu epocile, popoarele, imperiile, naţiunile, regiunile, 
oraşele, școlile de artă, artistii"?, pe când compartimentul sistematic are ca sarcină 
„Stabilirea legitütilor superioare (s.n. - O.G.) în ramurile individuale ale artei tonale”3. 
Chiar dacă nu foloseşte termenul canon, Guido Adler sugerează în ambele 
cazuri acest termen ca funcție de corelare între totalitatea informaţiilor și funcția 
normativă a unui concept (sugerat) consensual cu valoare universală care și este 
conceptul de canon. Deja aici putem remarca ceea ce peste aproximativ un secol, 
Joseph Kerman, fondatorul tematizării canonului în muzică, va clarifica prin fraza 
de deschidere a studiului sáu A Few Canonic Variations (1983): „Wir haben ein 
Gesetz" („Noi avem o lege") si o va completa cu ideea cá prin canon muzicienii 
înţeleg, altceva (decât, spre exemplu, literatii, pictorii, sculptorii sau arhitecții). 
Cumulând toate ideile expuse anterior, putem afirma că sistemul lui Adler 
propune un concept epistemologic inedit — Musikwissenschaft, însă reuşeşte să-l 
impună în această calitate de prim-plan anume prin modul de formulare a celor 
două constituente ale sale — istorică şi sistematică, asigurându-i astfel un autentic 
potenţial evolutiv. Altfel spus, atât implementarea rapidă a muzicologiei ca 
disciplină stiintific-didacticá, dar si evoluţia ei ulterioară pe întreg traiectul 
secolului XX, au demonstrat cu lux de argumente adaptabilitatea conceptuală a 
sistemului adlerian la noi şi noi configurații culturale-artistice, dar şi un potenţial 
real al evoluţiei din interior, înaintând fie pe direcția sistematică, fie pe cea istorică. 
Metoda de corelare comparativă a dublului quadrivium adlerian (istoric- 
sistematic) cu ideea dublului trivium (de consubstantialitate sistematico-istoricá), 
am intenţionat relevarea în interiorul sistemului lui Adler a unei coloane vertebrale 
care ar trimite, ca urmare a unei selecţii, la un sistem disimulat în interiorul 
concepţiei declarate și vizibile. Este vorba despre formularea explicită a unui 


1 Manfred Bukofzer, The Place of Musicology in American Institutions of Higher Learning, The Liberal Art 
Press, New York, 1957, p. 30. 

2 Mugglestone, op. cit., p. 14. 

3 Idem, p. 15. 


92 


ansamblu taxonomic complex, polistratificat, organizat ca ierarhie şi care, în 
esenţă, reprezintă suma dominantelor terminologice-procedurale ale gândirii si 
practicii muzicale, cu o focalizare exclusivă pe ontologia faptului muzical. 

Astfel, întreg sistemul adlerian poate fi divizat în cel puţin două 
subsisteme: (a) unul primar, de bază, si celălalt (b) de ordin secund, 
suprastructurat celui dintâi. Tehnologia actului componistic ca sistem de algoritmi 
si mijloace ale gândirii muzicale! (sunet muzical, sisteme de organizare sonoră, 
forme muzicale), precum si istoria evoluţiei acestora (genuri, stiluri si canon 
muzicale) se prezintă ca filon axial al sistemului adlerian, pe care ni-l putem 
imagina ca „rădăcini” și „tulpină”. „Coroana” acestui sistem este constituită din 
disciplinele celui de-al doilea sistem, de propagare, interpretare si implementare a 
conceptelor generice, de bază: estetica, pedagogia, psihologia (receptarii) si 
fiziologia (auzului), acustica, matematica aplicată faptului muzical, logica, 
sociologia s. a. 


8. Criteriul echilibrului just — sistemul lui Manfred Bukofzer 


La saptezeci si doi de ani de la anul publicárii scrierii lui Adler, in 1957, 
apare textul muzicologului american Manfred Bukofzer, intitulat The Place of 
Musicology In American Institutions of Higher Learning. De aceastá datá este vorba 
despre imaginea contemporană a unei discipline ajunsă la maturitatea 
metodologică deplină. Spre deosebire de structura concepţiei lui Adler - două 
subdiviziuni majore: muzicologia istorică si sistematică, fiecare cu câte patru 
„capitole” constitutive, la Bukofzer imaginea sistemului este una diferită, mai 
,Suplá", mai clară si mult mai puternic orientată pe relevarea specificului fiecărei 
constituente conceptuale, evitând amestecul de categorii eterogene. 

Este vorba despre patru „capitole” mari: 

A. teoria 

B. istoria 

C. intepretarea (performarea) si 

D. educatia muzicalá. 

Astfel, prim-planul sistemului adlerian — diviziunea în istoric si sistematic 
— se regăsește doar în primele două subdiviziuni — A. si B., ale sistemului din 
textul lui Bukofzer. Mai mult, sistemul prezentat în acest text este puternic orientat 
pe aplicarea si asimilarea practică a tuturor conceptelor constitutive ale 
muzicologiei, în virtutea faptului că muzicologul american nu prezintă concepția 


1 Teoria compoziţiei o găsim în tabelul categoriilor sistematice, la litera C. Pedagogia şi didactica 
muzicală, poziţia 4; în: Mugglestone, op. cit., p. 15. 

unei ştiinţe, nemaifiind nevoie de asa ceva, ci, mai degrabă, imaginea muzicologiei 
ca disciplină instituțională. Aici cuvântul-cheie nu este Gesetz (legea sau norma), ca 
la Adler, ci mai multe, precum exerices, courses şi instruction, toate de substanță 
pedagogică-didactică. Dacă la Adler criteriul de organizare a întregii concepții este 
de natură taxonomică-sistematică, la Bukofzer aceasta se prezintă mai degrabă sub 
auspiciile unei taxonomii de substanță propedeutică. 

Această aparentă „slăbire” epistemologică instrumentată de către Bukofzer 
reprezintă prețul plătit pentru posibilitatea detalierii, aprofundării si diversificării 
disciplinelor constitutive ale muzicologiei. În același timp, reconfigurarea 
sistemului prin prezentarea interpretării (performării) şi educaţiei muzicale ca și 
capitole autonome, poate însemna nu altceva decât consecința corelárii 
muzicologiei ca disciplină instituțională la realitățile existenței muzicale, diferite în 
comparaţie cu contextul sfârşitului de secol XIX. 

Cu alte cuvinte, o asemenea reformulare a sistemului adlerian, adaptată 
imperativelor normativ-formative, reprezintă dovada clară a energiei evolutive, a 
capacităţii de transformare adaptativă, a permeabilitátii la noi categorii si concepte 
ale gândirii muzicale, dar și la noi concepții privind atât noi modele de configurare 
interioară a disciplinelor muzicologice deja existente, cât și admiterea în sistem a 
noi discipline. 


Concluzii 


O ştiinţă a muzicii — Musikwissenschaft, asa cum a formulat-o Guido Adler 
la 1885 — devine posibilă în virtutea a cel putin două motive: 

(a) prin emulatie, calchiere, împrumut si mimetism epistemologic, forțând 
oarecum lucrurile în intenția de a-și formula o proprie epistemă. Atâta timp cât 
ansamblul referentilor imitati (ştiinţele europene din a doua jumătate a secolului al 
XIX-lea) ajunge să fie formulat într-o semnificație tare a termenului de știință, 
oferind terminologia, logica si metoda, muzica reușește, până la urmă, să iasă de 
sub tutela filosofiei și esteticii. Arcul istoric-evolutiv de aproximativ șaisprezece 
secole întins între sistematica lui Aristides Quintilianus si a lui Guido Adler 
prezintă o spectaculoasă evoluţie epistemologică de la știința didactică a unei 
muzici incluse într-un amplu program formativ si până la ştiinţa unei muzici 
emancipate, ca domeniu autonom al cunoașterii în sensul deplin al cuvântului, si 

(b) ideea discursului (ştiinţific) despre fenomenul muzicii ca descriere 
textual-conceptuală. Aici se impune, însă o observaţie importantă: pentru a-și 
asigura un discurs notional care i-ar explica sensurile, condiția primordială este ca 
muzica însăși să reprezinte o entitate discursivă și nu una ontologică. Pentru a 

putea fi transferate în forma unui discurs notional, sensurile constitutive ale 
muzicii înseși trebuie să fie de natură notional-discursivá, iar muzica să fie 
concepută și reprezentată drept o tehnică prin definiție descriptivă. Altfel spus, 
muzica trebuie mai întâi de toate să se prezinte ca descriere ale unor lucruri 
exterioare ei — idei, emoţii, personaje, imagini ale naturii și desfășurare de 
evenimente. Această posibilitate, asa cum a demonstrat-o practica muzicală a 
secolelor al XVIII-lea și al XIX-lea, a fost asigurată prin împrumutul de idei, 
imagini şi concepte din retorică, literatură, poezie si filosofie, teatru si artele 
plastice. Explicit programatică sau „pură”, muzica a fost gândită drept o sumă de 
conținuturi discursivizabile, doar astfel ea putând să-și asigure o minimă 
accesibilitate. 

Starea de lucruri, atât de normală pentru secolele barocului, clasicismului 
şi romantismului, fiind implementată activ și în prezent, reprezintă, în fapt, o 
formă post-renascentistă de a concepe sensul artei muzicale. Spre exemplu, în 
concepţia lui Martianus Capella, autor si jurist cartaginez al antichităţii târzii (sec. 
V. d. Cr), expusă în tratatul De nuptiis Philologiae et Mercurii (Despre nunta 
Filologiei cu Mercur, in nouă volume, redactată între 410 si 439 1. Cr.), muzica făcea 
parte din quadrivium-ul artelor matematice, stiintifice sau chiar cosmice/universale, 
fondate pe numitorul comun al numárului: aritmetica (numárul) geometria 
(numárul in spatiu), muzica (numárul in timp) si astronomia/astrologia (numárul 
in spatiu si timp). Astfel, muzica intra in grupul stiintelor care se ocupau de ceea ce 
este sau, altfel spus, de aspectul pur ontologic al realităţii. Genealogia acestei 
concepții descinde cu claritate din credința lui Pitagora (580-495 1. Cr.) conform 
căreia principiile proporţiilor numerice stau la baza muzicii, precum si a 
universului, de aici decurgând celebra muzică a sferelor. Arcul tematic se 
subîntinde între filosoful antic Pitagora și astronomul renascentist Johannes Kepler 
(1571-1630). 

A] doilea grupaj din septem artes liberales, compus din retorică, logică si 
gramatică, reprezentau științele umane sau, așa cum ajung acestea să fie 
considerate în Renaștere - studia humanitatis. 

Pasul decisiv pentru imaginea modernă a muzicii este realizată de către 
umaniștii Renaşterii italiene, iar numele persoanei este Giulio del Bene, care în 
1586, cu patru secole înainte de Adler „a susținut un discurs la o altă Camerata din 
Florenţa, Accademia degli Alterati, propunând că muzica ar trebui să fie transferată 
de la quadrivium la trivium, de la structura imuabilă a cosmosului medieval la 
relativitatea lingvistică a retoricii, gramaticii sau dialecticii.”! În fapt, este vorba 


1 Claude V. Palisca, The Alterati of Florence, Pioneers in the Theory of Dramatic Music, în: W. W. Austin 
(ed.), New Looks at Italian Opera: Essays in Honor of Donald J. Grout, Cornell University Press, Ithaca, 1968, 
pp. 14-15; in: Daniel Chua, Absolute Music and the Constructing of Meaning, Cambridge University Press, 

despre soluţionarea ultimă, în favoarea discursului, a tensiunii antinomice 
existente între ontologismul muzical numeral-cosmic al lui Pitagora si 
hermeneutica filosofică de substanţă discursivă a lui Platon. 

Două titluri precum Music and Discourse. Toward a Semiology of Music 
(Princeton University Press, 1990) sau un altul, de o relevanţă ultimă — La 
Narrativisation de la musique. La musique: récit ou proto-récit? (in: Cahiers de 
Narratologie. Analyse et théorie narratives; nr. 21/2011 — Rencontres de narrativités: 
perspectives sur l'intrigue musicale), ambele aparţinând muzicologului francez Jean- 
Jacques Nattiez, sunt relevante dincolo de orice comentarii in ceea ce priveste 
natura alegerii decisive realizate in Renastere!. 

Fatalmente ireversibilá, aceastá redimensionare a ordinii primordiale prin 
simpla mutare a muzicii din quadrivium in trivium produce un efect de rásturnare a 
lumilor, replasând accentul de prioritate de pe sensurile originare tari (ontologice) 
pe sensurile moderne slabe (discursive), de pe Cosmos, pe Om, de pe imperativul 
necesității pe imperativul voinţei. Muzica ajunge, astfel, deposedată de statutul ei 
ontologic, ajungând o simplă artă a discursului, textului, descrierii si, cel mai 
important aspect pentru mentalitatea modernă, a interpretării hermeneutice. Exact 
în acest din urmă sens, atât de dureroasa depunctare a muzicii o putem înțelege și 
ca posibilitate de a cobori muzica la nivelul sensurilor fixe, universale şi arhetipale, 
şi chiar cu prețul unei enorme pierderi, de a face muzica accesibilă chiar în virtutea 
faptului că arta sunetelor ar conţine, în noua ei postură, nimic altceva decât doar 
afecte umane - de la Cosmos la Antropos?, în cea mai strictă conformitate cu 
preceptele umanismului renascentist. 

Stiinta muzicii lui Guido Adler apare ca realizare tardivă a acestei mutații, 
însă începând deja cu primele decenii ale secolului al XX-lea, gândirea muzicală va 
porni într-o fascinantă ,,cruciada” sau, poate, revoluţie pentru eliberarea sonorului, 
pentru redobândirea sensului ontologic primar, care se va releva în toată 
splendoarea lui ,,plurifatetata” de abia în arta avangardelor anilor '50. 


1999, pp. 34-35. De asemenea, a se vedea şi: Paolo Gozza, Number to Sound. The Musical Way to Scientific 
Revolution, Kluwer Academic Publishers, University of Western Ontario series in philosophy of science, 
Boston, 2000, vol. 64. 

1 Planul celui de-al doilea text citat mai sus (dar şi împreună cu cele două titluri), merită analizat din 
punctul de vedere al unei supralicitări aproape incontrolabile a unui ansamblu de cuvinte-cheie prin 
care muzica este reformulată într-un mod suficient de violent în calitatea ei exclusivă de discurs: 1. La 
musique raconte -t-elle (aici şi mai departe sublinierile noastre - O.G.) une histoire?; 2. La 
narrativisation de la musique : la musique comme proto-recit; 3. Les origines développementales de la 
proto-narrativité musicale; 4. Le discours de la musicologie narratologique comme récit de fiction. 
Aceste informaţii sunt situate la adresa: http://narratologie.revues.org/6467 

? Brian R. Cates, On the Power of Music: Using "Cosmo"' and "Anthropos" to Articulate a Holistic Approach to 
Discussing the Power of Music, la adresa: 
http://digitalcommons.cedarville.edu/cgi/viewcontent.cgi?article=1033 &context=musicalofferings 

